

 **Návrh**

 **VŠEOBECNE ZÁVÄZNÉ NARIADENIE**

 **o určení výšky dotácie na prevádzku a mzdy na dieťa materskej školy**

 **a žiaka školských zariadení so sídlom na území obce Vrbov.**

Obecné zastupiteľstvo obce Vrbov podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa uznieslo na tomto všeobecne záväznom nariadení (ďalej len „nariadenie“):

**všeobecne záväznom nariadení**

**§1**

**Predmet úpravy**

1) Všeobecne záväzné nariadenie obce určuje výšku a účel použitia dotácie na prevádzku a mzdy na dieťa materskej školy a žiaka školských zariadení so sídlom na území obce Vrbov.

**§2**

**Príjemca dotácie**

Príjemcom dotácie podľa tohto nariadenia je

a) Základná škola s právnou subjektivitou, ktorej súčasťou sú školské zariadenia

 zriaďovateľskej pôsobnosti obce,

1. a materská škola obce Vrbov s právnou subjektivitou,

|  |  |  |  |
| --- | --- | --- | --- |
|  |  | **Výška termín a účel dotácie** |  |

**§3**

Obec Vrbov poskytne finančné prostriedky na mzdy a prevádzku príjemcom finančných prostriedkov uvedených v § 2 tohto nariadenia mesačne vo výške jednej dvanástiny z finančných prostriedkov určených na príslušný celý kalendárny rok najneskôr 25. deň v mesiaci.

V mesiacoch júl a august môže zriaďovateľ poskytnúť nižšiu dotáciu ako je jedna dvanástina z dôvodu nižších výdavkov počas letných prázdnin.

**Výška dotácie na jedného žiaka**

Výška dotácie na prevádzku a mzdy nižšie uvedených škôl a školských zariadení pre rok 2021 je nasledovná:

a) 0 EUR na 1 žiaka Základnej školy Vrbov

b) 2 500 EUR na 1 dieťa Materskej školy obce Vrbov

c) 100 EUR na 1 žiaka Centra voľného času

d) 550 EUR na 1 dieťa Školského klubu detí pri Základnej škole

e) 165 EUR na 1 potenciálneho stravníka školskej jedálne pri Základnej škole Vrbov

Okrem dotácie uvedenej v odseku 1, je možné uvedeným školám a školským zariadeniam poskytnúť aj vyššiu dotáciu na 1 žiaka z rozpočtu obce. Rozhoduje o tom obecné zastupiteľstvo v rámci schvaľovania rozpočtu obce alebo zmien rozpočtu obce na daný rok.

Finančné prostriedky pre zariadenia školského stravovania sa prideľujú na potenciálneho stravníka podľa stavu k 15. septembru predchádzajúceho kalendárneho roka.

Finančné prostriedky pre zariadenia školského stravovania pri materskej škole sú zahrnuté vo finančných prostriedkoch na mzdy a prevádzku pre materskú školu.

Finančné prostriedky pre školské kluby detí sa prideľujú na počet žiakov základnej školy podľa stavu k 15. septembru predchádzajúceho kalendárneho roka. Rozdeľujú sa podľa počtu žiakov daného školského klubu.

Finančné prostriedky pre centrum voľného času sa prideľujú podľa počtu detí od 5 rokov veku do dovŕšenia 15. roku veku s trvalým pobytom na území obce.

**§4**

**Záverečné ustanovenia**

Toto nariadenie nadobúda účinnosť po 15-tych dňoch od zverejnenia po schválení na obecnom zastupiteľstve obce Vrbov.

Týmto VZN sa ruší VZN číslo 1/2019.

Návrh VZN vyvesený dňa : 23.11.2020

VZN schválené dňa : uznesením č.

VZN vyvesené dňa :

VZN zvesené dňa :

........................................

 Mgr. Tatiana Faltinová

starostka obce